NARIADENIE KOMISIE (ES) č. 98/2008
z 1. februára 2008,
ktorým sa mení a dopĺňa viacero nariadení, pokiaľ ide o kódy kombinovanej nomenklatúry určitých výrobkov z hovädzieho a teľacieho mäsa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 234/79 z 5. februára 1979 o postupe pre úpravy nomenklatúry Spoločného colného sadzobníka používaného pre poľnohospodárske výrobky (1), a najmä na jeho článok 2 ods. 1,
keďže:
(1)
Nariadením Komisie (ES) č. 1214/2007 z 20. septembra 2007, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (2), sa ustanovili zmeny a doplnenia kombinovanej nomenklatúry určitých výrobkov z hovädzieho a teľacieho mäsa.
(2)
Nariadeniami, ktorými sa menila a dopĺňala príloha I k nariadeniu Rady (EHS) č. 2658/87 (3) v predchádzajúcich rokoch, sa takisto zaviedli zmeny kombinovanej nomenklatúry určitých výrobkov z hovädzieho a teľacieho mäsa, avšak nie všetky tieto zmeny a doplnenia sa odzrkadlili v týchto nariadeniach upravujúcich spoločnú organizáciu trhu s hovädzím a teľacím mäsom: nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (4); nariadenie Komisie (ES) č. 1731/2006 z 23. novembra 2006 o osobitných podrobných pravidlách uplatňovania vývozných náhrad v prípade niektorých konzervovaných výrobkov z hovädzieho a teľacieho mäsa (5) a nariadenie Komisie (ES) č. 545/2007 zo 16. mája 2007 o otvorení a zabezpečení správy dovoznej colnej kvóty na mrazené hovädzie mäso určené na spracovanie (od 1. júla 2007 do 30. júna 2008) (6).
(3)
Nariadenia (ES) č. 1254/1999, (ES) č. 1731/2006 a (ES) č. 545/2007 by sa preto mali zodpovedajúcim spôsobom zmeniť a doplniť.
(4)
Zmeny a doplnenia ustanovené v tomto nariadení by sa mali uplatňovať od 1. januára 2008, ktorý je dňom nadobudnutia účinnosti nariadenia (ES) č. 1214/2007.
(5)
Opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso,
PRIJALA TOTO NARIADENIE:
Článok 1
Článok 1 ods. 1 nariadenia (ES) č. 1254/1999 sa mení a dopĺňa takto:
1.
Písmeno a) tabuľky sa mení a dopĺňa takto:
a)
číselný znak KN „0210 90 41“„hrubá a tenká bránica, nasolená, v slanom náleve, sušená alebo údená“ sa nahrádza číselným znakom KN „0210 99 51“;
b)
číselný znak KN „0210 90 90“„jedlé múčky a prášky z mäsa alebo drobov“ sa nahrádza číselným znakom KN „0210 99 90“.
2.
Písmeno b) tabuľky sa mení a dopĺňa takto:
a)
číselné znaky KN „0206 10 91“ a „0206 10 99“„jedlé droby hovädzieho dobytka, s výnimkou hrubej a tenkej bránice, čerstvé alebo chladené, neurčené na výrobu farmaceutických výrobkov“ sa nahrádzajú číselným znakom KN „0206 10 98“;
b)
číselné znaky KN „0206 21 00“, „0206 22 90“ a „0206 29 99“„jedlé droby hovädzieho dobytka, s výnimkou hrubej a tenkej bránice, mrazené, neurčené na výrobu farmaceutických výrobkov“ sa nahrádzajú číselnými znakmi KN „0206 21 00“, „0206 22 00“ a „0206 29 99“;
c)
číselný znak KN „0210 90 49“„jedlé droby hovädzieho dobytka, nasolené, v slanom náleve, sušené alebo údené, s výnimkou hrubej a tenkej bránice“ sa nahrádza číselným znakom KN „0210 99 59“;
d)
číselné znaky KN „1602 50 31 až 1602 50 80“„iné pripravené alebo konzervované mäso alebo droby hovädzieho dobytka, s výnimkou nevareného mäsa alebo drobov a zmesi vareného mäsa alebo drobov s nevareným mäsom alebo drobmi“ sa nahrádzajú číselnými znakmi KN „1602 50 31“ a „1602 50 95“.
Článok 2
Článok 1 nariadenia (ES) č. 1731/2006 sa nahrádza takto:
„Článok 1
Rozsah pôsobnosti
Bez toho, aby boli dotknuté ustanovenia nariadenia (ES) č. 800/1999, podlieha platba vývoznej náhrady na konzervované výrobky patriace pod číselné znaky KN 1602 50 31 9125, KN 1602 50 31 9325, KN 1602 50 95 9125 a KN 1602 5095 9325 (ďalej len ako ‚konzervy’) dodržiavaniu podmienok ustanovených v tomto nariadení.“
Článok 3
V článku 2 ods. 1 nariadenia (ES) č. 545/2007 sa prvý pododsek nahrádza takto:
„Na účely tohto nariadenia sa za ‚výrobok A’ považuje spracovaný výrobok patriaci pod číselné znaky KN 1602 10, KN 1602 50 31 alebo KN 1602 50 95, ktorý neobsahuje iné mäso ako mäso hovädzieho dobytka s pomerom kolagénu/bielkovín nie vyšším ako 0,45 a obsahuje aspoň 20 hmotnostných percent chudého mäsa okrem drobov a tuku s mäsom a huspeninou, ktoré tvoria aspoň 85 % celkovej čistej hmotnosti.“
Článok 4
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Uplatňuje sa od 1. januára 2008.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 1. februára 2008